armvectores/hy_wikipedia_2023 huggingface dataset:
Չեռնոբիլ

Չերնոբիլ (ուկրաիներեն՝ Чорнобиль), քաղաք Ուկրաինայի Կիևի մարզի Իվանկովի շրջանում, շրջանային նշանակության քաղաք։
Հայտնի է 1986 թվականի այնտեղ եղած Չեռնոբիլի ատոմակայանի վթարից։ Մինչ այս աղետը քաղաքում բնակվում էր 12,5 հազար մարդ։ Գտնվում է Կիևից 83 կմ, իսկ ճանապարհով 115 կմ հեռավության վրա։
Չճշտված տվյալներով այժմ Չեռնոբիլ քաղաքում բնակվում էր 500 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դիվան հայոց պատմության (ժողովածուների շարք)

Դիվան հայոց պատմություն, դիվանագիտական փաստաթղթերի և պատմական երկերի ժողովածուների շարք։ Հրատարակվել է Թիֆլիսում 1893-1917 թվականներին Գյուտ Աղանյանի աշխատասիրությամբ։ 1—2 հատորները, որոնք հրատարակվել են 1893 թվականին և արժանացել Սահակ-Մեսրոպյան մրցանակի, պարունակում են 1780—1834 թվականների Արևելյան Հայաստանի պատմությանը վերաբերող նյութեր։ Հաջորդ հատորներում զետեղված են կաթողիկոսական գրագրություններ։ 10-րդ հատորը, որը հրատարակվել է 1912 ընդգրկում է XV—XIX դարերի ժամանակագրությունները, 13-րդ հատորը՝ 1915 թվականին Արևմտյան Հայաստանում կատարված բռնություններին վերաբերող փաստաթղթեր, 12-րդը 1917՝ Մ․ Գյումյուշխանեցու երկերի մի մասը։ «Դիվան հայոց պատմության» շնորհիվ շրջանառության մեջ են դրվել նամակներ, կոնդակներ, հիշատակարաններ, ժամանակագրություններ։
Ալկանար

Ալկանար  (իսպ.՝ Alcanar), մունիցիպալիտետ Իսպանիայում՝ Կատալոնիա ինքնավար համայքնի Տառագոնա պրովինցիայում։  
Տարածքը՝ 47,1 կմ²։ Բնակչության թվաքանակը 2007 թվականի տվյալներով եղել է 9.969: 2010 թվականին այդ ցուցանիշը կազմել է՝ 10545 մարդ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Datos generales Archived 2008-04-07 at the Wayback Machine.
Datos estadísticos
Ջամալի

Ջամալի (իրական անուն՝ Մկրտիչ Հովհաննեսի Տալյան, 1848, Ալեքսանդրապոլ - 1922, Թիֆլիս, թաղված է Խոջիվանքի գերեզմանատանը), հայ աշուղ։


== Կենսագրություն ==
Շարա Տալյանի հայրը։ Սովորել է Ալեքսանդրապոլի մասնավոր դպրոցներից մեկում, այնուհետև զբաղվել ինքնակրթությամբ։ Իմացել է գրաբար, պարսկերեն, արաբերեն, թուրքերեն, հունարեն։ Քրոջ ամուսնու՝ աշուղ Ջիվանու հետ շրջագայել է Կովկասի հայաբնակ վայրերը, երգել ու նվազել ժողովրդի համար։
Լինելով ժամանակի առաջադեմ մարդկանցից մեկը՝ Ջամալի հետևել է հասարակական-քաղաքական իրադարձություններին, մեծ կարևորություն տվել ուսման ու գիտության տարածմանը։ Ջամալի խարազանել է ագահությունը, սուտն ու կեղծիքը, քծնանքն ու նենգությունը։ Նրա խրատական, բարոյախոսական երգերը համեմված են ժողովրդական բառ ու բանով, թևավոր խոսքերով։
Ջամալիը հեղինակ է սիրո թեմայով բազմաթիվ բանաստեղծությունների, որոնք գրված են անթերի գրական հայերենով և հետաքրքրություն են ներկայացնում նաև գրական աշխարհաբարի զարգացման պատմության տեսակետից։ Ջամալի քարոզել է հայրենասիրություն, ազգի համար պատուհաս է համարել հայրենի հողը լքելը, գաղթելը։ Նրա երգերն ունեն սոցիալական շեշտ, մանավանդ, 1905 թվականի ռուսական հեղափոխությունից հետո նա համոզվել է, որ ազատության կարելի է հասնել համախմբված պայքարի միջոցով։ Ջամալի մուհամմաների (հանելուկների) ամենամեծ վարպետն է մեր բանարվեստի մեջ նրա մուհամմաները լուծելու համար մրցել են նշանավոր շատ աշուղներ։ Ջամալիու երգերն առաջին անգամ հրատարակվել են 1878 թվականին՝ «Սոխակ Հայաստանի» էր գարանում։
Ջամալին թողել է նաև անտիպ երգեր։
Անհաղթ Արև

Անհաղթ Արև (լատիներեն՝ Sol Invictus), Հռոմեական կայսրության վերջին շրջանի արևի պաշտոնական աստված և զինվորների հովանավոր։


== Անհաղթ Արևի պաշտամունքի ծագումը ==
Անհաղթ Արևի պաշտամունքը ծագում է Սիրիայում և կարևոր դեր է խաղում Անտոնինոս Պիոս և Սեպտիմիոս Սևերոս կայսրերի օրոք, սակայն պետական կարգավիճակ ստանում է միայն Ավրելիանոս կայսեր կառավարման շրջանում։
Invictus (անհաղթ,անխոցելի) մակդիրը հաճախ է վերագրվել հռոմեական պանթեոնի տարբեր աստվածներին, մասնավորապես Յուպիտերին և Մարսին։
Որոշ ժամանակ այն նաև կապվել է Միհրի անվան հետ, ով Հռոմեական կայսրության վերջին շրջանի այլ տարածված պաշտամունքներից մեկի կենտրոնական աստվածությունն էր։


== Ավրելիանոս ==
Կայսր Ավրելիանոսը կարգում է Անհաղթ Արևին որպես առաջնային աստված։ Կառուցվում են Արևին և այլ մոլորակների աստվածներին նվիրված սրբավայրեր (լատիներեն՝ septizonium)։ Ավրելիանոսը այդ քայլով ցանկանում էր կասեցնել հետևողական բարոյական անկումը և ամրապնդել սեփական իշխանությունը։
Նույնիսկ կայսր Կոնստանտինոսը, հիսուն տարի անց, տատանվում էր Քրիստոսի և Արևի միջև։ Որոշ ընթացքում, նրա քաղաքականությունը միտված էր ապահովել քրիստոնեության և Արևի պաշտամունքների իրավահավասարությունը ։ Վերջիվերջո, Արևի կուլտը արգելվում է, քրիստոնեությունը դառնում է միակ պաշտոնական կրոնը։


== Ծանոթագրություններ ==
Էստոնիայի թատրոն

Էստոնիայի թատրոնը ձևավորվել է 1784 թվականին, երբ Ավգուստ ֆոն Կոցեբուն Տալլինում սիրողական թատրոն հիմնեց։ Այդ ժամանակաշրջանի ներկայացումների մեծ մասը կատակերգություններ էին, որտեղ անդրադարձ էր արվում տեղի ազնվական գերմանացիներին։ 1809 թվականին պրոֆեսիոնալ թատրոն հիմնվեց, որն ուներ իր սեփական շենքը Տալլինում։ Խաղացանկը հիմնականում գերմաներեն լեզվով էր, սակայն էստոներեն և ռուսերեն լեզուներով ներկայացումներ ևս բեմադրվում էին։
Ճորտատիրության դարաշրջանում, որն Էստոնիայում վերացվեց 1816 թվականին, առաջին էստոնական ազգային երաժշտական միությունը՝ Վանեմույնեն, ստեղծվեց 1865 թվականին։ Վանեմույնե թատրոնի առաջին ներկայացումը Լիդիա Կոյդուլայի «Զարմուհին Սաարեմաայից» ներկայացումն էր 1870 թվականին, որով ծնունդ առավ էստոնական թատրոնը։
Վանեմույնե երաժշտական և թատերական միությունը 1878-1903 թվականներին ղեկավարեց Ավգուստ Վիերան։ 1906 թվականին միությանը նոր շենք տրամադրվեց և թատերախումբը, Կարլ Մեննինգի ղեկավարությամբ, դարձավ պրոֆեսիոնալ թատրոն։ Սկսեցին բեմադրվել արևմտյան գրողներ Հենրիկ Իբսենի, Գերհարտ Հաուպտմանի, ռուս Մաքսիմ Գորկու և էստոնացի Ավգուստ Կիցբերգի, Օսկար Լուցի և Էդուարդ Վիլդեի ստեղծագործությունները։
Տալլինում թատերախումբը պրոֆեսիոնալ թատրոնի վերածվեց Թեոդոր Ալտերմանի և Պաուլ Պիննայի գլխավորությամբ։ Հետագայում այս թատրոնի հիման վրա ստեղծվեց Էստոնիայի ազգային օպերան։


== Ծանոթագրություններ ==
Գեղամ Մուղնեցյան

Գեղամ Մինոյի Մուղնեցյան  (դեկտեմբերի 21, 1921(1921-12-21), Մեծ Պարնի, Ալեքսանդրապոլի գավառ, Հայկական ԽՍՀ - 2003), հայ մանկավարժ, խորհրդային կուսակցական և պետական աշխատող, Երկրորդ համաշխարհային պատերազմի մասնակից։


== Կենսագրություն ==
Մուղնեցյանը միջնակարգ կրթությունն ստացել է հայրենի գյուղում։ 1939 թվականին Գեղամը զորակոչվել է կարմիր բանակ՝ պարտադիր զինվորական ծառայության։ Մինչև մեծ Հայրենականը ծառայել է Միջին Ասիայում, 4-րդ լեռնահեծելազորային կորպուսի 124-րդ գնդում։ Երկրորդ աշխարհամարտի ժամանակ մասնակցել է Մոսկվայի մատույցներում մղված մարտերին, Ստալինգրադի հերոսամարտերին, արժանացել է «Արիության համար» մեդալի։ Մասնակցել է նաև Սմոլենսկի ազատագրմանը, Վիտեբսկ-Պոդոլսկի օպերացիային, Քյոնիգսբերգ քաղաք ամրոցի գրավմանը, Վիտենբերգի շրջանում մղված կռիվներին։ Պարգևատրվել է Կարմիր աստղի երկու շքանշանով, «Մարտական ծառայությունների համար» երկրորդ մեդալով։ ԽՄԿԿ շարքերն է ընդունվել 1943 թվականին։ 1945 թվականի հունիսի 24-ին մասնակցել է Մոսկվայում կայացած Հաղթանակի զորահանդեսին։
1946 թվականին Մուղնեցյանը զորացրվել է, վերադարձել Լենինական (այժմ՝ Գյումրի), աշխատել Հ. Թումանյանի անվան միջնակարգ դպրոցում որպես ուսուցիչ, միամանակ շարունակելով իր ուսումը Լենինականի երկամյա ուսուցչական ինստիտուտում։ 1949-1952 թվականներին դասավանդել է Լենինականի № 1 բաներիտ դպրոցում և շարունակել կրթությունը Լենինականի Մ․ Նալբանդյանի անվան հայկական մանկավարժական ինստիտուտի պատմության ֆակուլտետում։ 


== Աշխատանքային գործունեություն ==
1950-1955 թվականներին եղել է ՀԼԿԵՄ Լենինականի քաղաքային, ապա՝ օկրուգային կոմիտեի առաջին քարտուղար, 1960 թվականին մասնակցել է Հայաստանի ուսուցիչների 2-րդ համագումարին։ 1963-1968 թվականներին եղել է կուսակցական-պետական, այնուհետև ժողովրդական վերահսկողության Լենինականի քաղաքային կոմիտեի նախագահ, 1968 թվականից՝ ՀԿԿ Լենինականի քաղկոմի երկրորդ, 1975 թվականից՝ ՀԿԿ Դիլիջանի քաղկոմի առաջին քարտուղար։
1981-՞ թվականներին եղել է ՀԽՍՀ հրատարակչությունների, պոլիգրաֆիայի և գրքի առևտրի գործերի պետական կոմիտեի նախագահը։
1961-1971 թվականներին ՀԿԿ վերստուգիչ հանձնաժողովի անդամ, 1971-1976 թվականին՝ ՀԿԿ Կենտկոմի անդամության թեկնածու, 1976 թվականից՝ ՀԿԿ Կենտկոմի անդամ։ ՀԽՍՀ 6-րդ, 8-10-րդ գումարումների Գերագույն խորհրդի դեպուտատ։


== Պարգևներ ==
Պարգևատրվել է Կարմիր աստղի 2, Աշխատանքային կարմիր դրոշի 3, «Պատվո նշան» 2 շքանշաններով։
Զավաչրի (այլ կիրառումներ)

Զավաչրի տեղանունը կարող է վերաբերվել.

Զավաչրի, նախկինում խոշոր միջնադարյան հայաբնակ գյուղ Մեծ Հայքի Սյունիք նահանգի Երնջակ գավառում (այժմ՝ գյուղատեղի ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում։
Զավաչրի, գետ Մեծ Հայքի Սյունիք նահանգի Երնջակ գավառում (այժմ՝ գյուղատեղի ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում։
Պորտյանոյ Վիս

Պորտյանոյ Վիս (ռուս.՝ Портяной Вис), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Գորոդեցկայա գետի աջ ափին՝ 6 կմ հեռավորության վրա։ Գետի երկարությունը կազմում է 8 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000083940
Կոդը ըստ հիդրոլոգիական հետազոտության (ՌԴ) — 103008394
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Բարդի բրգաձև

Բարդի բրգաձև (լատ.՝ Populus pyramidalis Rozier), ուռազգիների ընտանիքի, բարդի ցեղի բույս։


== Նկարագրություն ==
Գեղեցիկ, հզոր, տերևաթափ ծառ է՝ 25-30 մ բարձրությամբ և 1-1,5 մ բնի տրամագծով։ Սաղարթը նեղ բրգաձև է կամ բրգաձև, դեպի վեր ուղղված ճյուղերով։ Ծեր
ծառերի կեղևը մուգ գորշամոխրագույն է, խոր ճաքճքված, երիտասարդ ճյուղերի վրա դեղնավուն է։ Միամյա շիվերը և նոր բացված տերևները ծածկված են թեթևակի
աղվամազով։ Տերևները շեղանկյունաձև են կամ լայն-եռանկյունաձև, մինչև 7,5 սմ երկարությամբ և նույնքան էլ լայնությամբ, լայն-սեպաձև, կամ լայն, թեթևակի սրտաձև հիմքով, սրածայր գագաթով, սղոցաեզր։ Մնացած բոլոր հատկանիշներով նման է սև բարդուն։ Ծաղկում է մարտ-ապրիլ ամիսներին, պտուղները հասունանում են մայիսին։ Բրգաձև բարդու հայրենիքը անհայտ է. ենթադրում են, որ ծագում է Աֆղանստանից։


== Տարածվածություն ==
Լայնորեն է տարածվել Միջերկրական ծովի ափերին, Իրանում, Կովկասում, Միջին Ասիայում և այլուր, որտեղ հիմնականում աճում է հովտային անտառներում, գետափերին, ջրանցքների ափերին։ Անհիշելի ժամանակներից մշակվում է նաև Հայաստանում, ընդ որում որոշ վայրերում (Արարատյան դաշտ, Նախալեռնային, լեռնատափաստանային գոտիներ) դարձել է լանդշաֆտի բնորոշ տարր։ Հատկապես շատ է տարածված Արարատյան դաշտում։ Սակայն վերջին տարիներին կանաչապատման տեսակաշարից հանվել է, քանի որ խիստ վարակվում է բարդու ոսկեբզեզով (Melano-phila decastigma F.) և արագորեն շարքից դուրս է գալիս։


== Կիրառություն ==
Արմատային համակարգը խիստ ճյուղավորված է, սակայն հիմնականում մակերեսային է։ Չնայած դրան, բրգաձև բարդին հողմադիմացկուն է։ Բավականին արագ է աճում և արդեն 25 տարեկանում հասնում է վերջնական բարձրության։Բազմանում է կտրոններով։ Սերմերի միջոցով բազմացումը պրակտիկայում չի կիրառվում։


== Ծանոթագրություններ ==
Փառակա (այլ կիրառումներ)

Փառակա, կարող է վերաբերել՝

Փառակա - գյուղ Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։
Փառակա - գետ է Գողթն գավառում, Գիրան գետը սնող ձախակողմյան վտակներից։
Իսահակ Ալավերդյան

Իսահակ Սերգեյի Ալավերդյան (հունվարի 17, 1917(1917-01-17), Շուշի, Ելիզավետպոլի նահանգ, Կովկասի փոխարքայություն, Ռուսական կայսրություն - սեպտեմբերի 29, 1992(1992-09-29)), հայ արձակագիր, թատերագետ, թարգմանիչ, Ադրբեջանական ԽՍՀ մշակույթի վաստակավոր գործիչ (1980), ԽՍՀՄ գրողների միության անդամ 1960 թվականից։


== Կենսագրություն ==
Ծնվել է Շուշի քաղաքում։ 1942 թվականին ավարտել է Ադրբեջանի Կիրովի անվան համալսարանի բանասիրական ֆակուլտետը։ 1935-1937 թվականներին ուսուցչություն է արել Լեռնային Ղարաբաղի Ինքնավար Մարզի Ասկերանի շրջանի Շուշիքենդ և Նախջևանիկ գյուղերում։ 1937-1938 թվականներին որպես ուսմասվար և հայոց լեզվի ու գրականության ուսուցիչ աշխատել է Շուշիի հայկական միջնակարգ դպրոցում։ 1939-1977 թվականներին հայոց լեզու է դասավանդել Ստեփանակերտ քաղաքի թիվ 1, թիվ 2, թիվ 3 միջնակարգ դպրոցներում։ 1968 թվականից Ստեփանակերտի Մ. Գորկու անվան պետական հայկական դրամատիկական թատրոնի գրական բաժնի վարիչն է եղել։
Գրել է պիեսներ։ Ստեփանակերտի Մ. Գորկու անվան հայկական դրամատիկական թատրոնը բեմադրել է նրա «Սիրո ճանապարհին» (1954), «Հողի լեզուն» (1958), «Ախ, սեր» (1969) դրամաները։ Նրա պիեսները բեմադրել են նաև հայկական ուրիշ թատրոններ։


== Մատենագիտություն ==
Իմ սաները (պատմվածքներ), Բաքու, Ադրբեջանի պետական հրատարակչություն, 1964, 44 էջ։
Լեռնային վտակ (ժողովածուում տեղ են գտել նաև Ի. Ալավերդյանի մի քանի գործեր), Բաքու, Ազերնեշր, 1967, 196 էջ։
Թող խաղաղ մեծանա (պատմվածքներ), Բաքու, Ադրբեջանի պետական հրատարակչություն, 1969, 156 էջ։
Գուրգեն Հարությունյան, Երևան, Հայկական թատերական ընկերություն-«Հայաստան», 1972, 52 էջ։
Անանուն մարդը (պատմվածքներ), Բաքու, Ադրբեջանի պետական հրատարակչություն, 1976, 136 էջ։
Ծաղիկների երթը (պատմվածքներ, գերկարճ նովելներ, մանրապատումներ), Բաքու, «Յազըչը», 1978, 80 էջ։
Մարգո Բալասանյան, Երևան, Հայկական թատերական ընկերություն, 1981, 136 էջ։
Ստեփանակերտի Մ. Գորկու անվան պետական հայկական դրամատիկական թատրոն, Բաքու, «Իշըգ», 1982, 78 էջ։
Ստեփանակերտի Մ. Գորկու անվան պետական հայկական դրամատիկական թատրոն, Երևան, Հայկական թատերական ընկերություն, 1984, 84 էջ։
Սիսակյանի օրագիրը (վիպակ), Բաքու, «Յազըչը», 1984, 135 էջ։


== Ծանոթագրություններ ==
Վիրջիլ Գեորգիու

Վիրջիլ Գեորգիու (ռումիներեն՝ Virgil Gheorghiu, մարտի 22, 1903(1903-03-22), Նյամց, Ռումինիա - մարտի 7, 1977(1977-03-07), Բուխարեստ, Ռումինիա), ռումինացի հայազգի դաշնակահար, կոմպոզիտոր և բանաստեղծ։


== Կենսագրություն ==
1926 թվականին ավարտել է Բուխարեստի կոնսերվատորիան, կատարելագործվել՝ Վիեննայում և Փարիզում։ Բուխարեստի ֆիլհարմոնիայի սիմֆոնիկ նվագախմբի հետ հյուրախաղերով հանդես է եկել տարբեր երկրներում (ԽՍՀՄ-ում՝ 1958, 1967)։
Գրել է սիմֆոնիկ (Կոնցերտ դաշնամուրի և նվագախմբի համար, 1950, Օրատորիա, 1956) և կամերային (Սյուիտ ջութակի և դաշնամուրի համար, 1959 թ., Կապրիչչո կլառնետի և դաշնամուրի համար, 1964) ստեղծագործություններ, երաժշտագիտական աշխատություններ։ Գեորգիուի բանաստեղծությունների ժողովածուներից են «Քնած անտառը» (1943 թ.), «Պոեմներ» (1956 թ.), «Բանաստեղծություններ» (1968 թ.)։
Հանդես է եկել նաև հայ կոմպոզիտորների գործերի կատարմամբ։


== Ծանոթագրություններ ==
Ժողովածու (787)

Ժողովածու (787), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 14րդ դարում  Սարգիս գրիչի կողմից։ Գրված է թղթի վրա, որը ունի 24,3×16,3 չափս։ Ձեռագիրը կազմված է 363 թերթից։ Գրված է միասյուն, բոլորգիրով։ Ունի կիսախորան, լուսանցազարդ մանրանկարներ։ Պահպանակը ունի 1 էջ, գրված է մագաղաթիի վրա՝ բոլորգիրով։ Կազմը` կաշեպատ տախտակ դրոշմազարդ, աստառը՝ մանիշակագույն մետաքս։ Հիշատակարաններ՝317բ, 348բ, 356բ O:


== Բովանդակություն ==
Վարք Հարանց։
Խրատք(Բարսեղ, Մակարիոս, Եփրեմ, Ամոն, Ան․ Շիրակացի, Յովհ․ Մանդակունի, Նեղոս)։
Հարցումն Աշոտայ և պատասխանիք եզնկայ։


== Ծանոթագրություններ ==
Մ.թ.ա. 555


== Դեպքեր ==


== Ծնունդներ ==


== Մահեր ==
Պլեշկի (այլ կիրառումներ)

Պլեշկի, կարող է վերաբերել՝

Պլեշկի - գյուղ Ուկրաինայի Կիրովոգրադի մարզի Ալեքսանդրովկայի շրջանում
Պլեշկի - գյուղ Ռուսաստանի Մոսկվայի մարզի Լուխովիցկի շրջանի կազմում
Աթա

Աթա (Աթա Սուջոյի Սաիլյան, 1852, Քարաշեն, Հայաստան - 1942, Գորիս, Հայկական ԽՍՀ, ԽՍՀՄ), հայ գուսան, ԽՍՀՄ գրողների միության անդամ 1939 թվականից։


== Կենսագրություն ==
Ծնվել է Քարաշեն գյուղում (այժմ՝ Սյունիքի մարզ)։ Աշուղական արվեստը սովորել է Ղարաբաղի Ղարաղշլար գյուղացի, հայտնի աշուղ Հաթամի մոտ։ Ստեղծագործել է հայերեն և պարսկերեն։ Հորինել է խրատական և երգիծական երգեր, հմտորեն կատարել աշուղական հին երգեր ու ասքեր։ Գուսանություն է արել 1875 թվականից մինչև 1935 թվականը՝ շուրջ 60 տարի։ Բացի Անդրկովկասից, իր երգերով հանդես է եկել նաև Թուրքիայում, Իրանում, Սիրիայում։ Նվագել է սազ և ջութակ։ Նրա հորինած երգերից են «Զորավար Անդրանիկ», «Ընծա հավը», «Երգ Կիրովի մասին» (40 տուն), «Մի ողբերգություն», «Նաբաթխանումս»։ Մահացել է 90 տարեկան հասակում։


== Ծանոթագրություններ ==
Ֆիլիպ Սանդլեր

Ֆիլիպ Սանդլեր (հոլ.՝ Philippe Sandler, փետրվարի 10, 1997(1997-02-10), Ամստերդամ, Նիդերլանդներ), հոլանդացի պրոֆեսիոնալ ֆուտբոլիստ։ Ներկայումս Մանչեսթեր Սիթիից վարձավճարով հանդես է գալիս Անդերլեխտի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== ՊԵԿ Զվոլե ===
Սանդլերը Այաքսի ակադեմիայի սան է։ 2016 թվականին նա միացավ ՊԵԿ Զվոլեին։ Իր պրոֆեսիոնալ դեբյուտը նշեց 2016 թվականի օգոստոսի 13-ին՝ փոխարինման մտնելով Սպարտա Ռոտերդամի դեմ խաղում։ Առաջին հանդիպումը Զվոլեի մեկնարկային կազմում անցկացրեց օգոստոսի 20-ին՝ ՊՍՎ Էյնդհովենի դեմ խաղում։ Իր առաջին գոլը պրոֆեսիոնալ կարիերայում խփեց 2017 թվականի հոկտեմբերի 24-ին՝ Նիդերլանդների գավաթի Կոզակեն Բոյզի դեմ խաղում։ Զվոլեի առաջին թիմի կազմում Սանդլերը անցկացրեց 33 հանդիպում՝ դառնալով 1 գոլի հեղինակ։


=== Մանչեսթեր Սիթի ===
2018 թվականի հուլիսի 31-ին Սանդլերը 2․6 միլիոն ֆունտ ստերլինգի դիմաց տեղափոխվեց Մանչեսթեր Սիթի։ Իր դեբյուտը ակումբի կազմում նշեց 2019 թվականի հունվարի 6-ին՝ փոխարինելով Քևին դե Բրույնեին Անգլիայի գավաթի Ռոտերհեմ Յունայթեդի դեմ խաղում։ Առաջին հանդիպումը թիմի մեկնարկային կազմում անցկացրեց հունվարի 23-ին՝ Անգլիայի լիգայի գավաթի Բարտոն Ալբիոնի դեմ խաղում։ 2018-19 մրցաշրջանում Սանդլերը անցկացրեց 2 հանդիպում։
2019 թվականի հուլիսի 17-ին Սանդլերը 1 տարվա վարձավճարով միացավ Անդերլեխտին։ Իր դեբյուտը Բելգիայի առաջնությունում նշեց օգոստոսի 4-ին՝ Մուսկրոն Պերյուվելզի դեմ խաղում։


== Միջազգային կարիերա ==
Սանդլերը ներկայացրել է Նիդերլանդները մինչև 20 տարեկանների երիտասարդական հավաքականում։


== Կարիերայի վիճակագրություն ==


=== Ակումբային վիճակագրություն ===
2019 թվականի սեպտեմբերի 14-ի դրությամբ


== Նվաճումներ ==


=== Ակումբային ===
Մանչեսթեր Սիթի

Անգլիայի գավաթ. 2018–19
Անգլիայի լիգայի գավաթ. 2018–19


== Ծանոթագրություններ ==


== Արտաքին հղումներ ==
Սանդլերի պաշտոնական Ինստագրամի էջը
Սանդլերը transfermarkt-ում
Սանդլերը soccerbase.com-ում
Սանդլերը WhoScored.com կայքում
Սանդլերը Անդերլեխտի պաշտոնական կայքում
Սանդլերը Մանչեսթեր Սիթիի պաշտոնական կայքում Archived 2020-09-25 at the Wayback Machine.
Սանդլերը Պրեմիեր Լիգայի պաշտոնական կայքում
Սանդլերը ՈՒԵՖԱ-ի պաշտոնական կայքում
Լոռի (հանքային ջուր)

Անվան այլ կիրառումների համար տե՛ս՝ Լոռի (այլ կիրառումներ)Լոռի, ածխաթթվական, հիդրոկարբոնատ-սուլֆատային, նատրիում-մագնեզիումական, ցածր ջերմաստիճանի հանքային ջուր՝ Հայաստանի Լոռու մարզի Գուգարք գյուղի մոտ։ Առաջանում է լայնակի գոգածալքային տեկտոնական իջվածքում՝ բազալտային անդեզիտների ստվարաշերտում։ Հանքայնացումը 3, 6-4, 8 գ/լ է, CՕ2-ի պարունակությունը՝ 1, 6 գ/լ, շահագործման պաշարները՝ ավելի քան 2 հզ․ մ³/օր։


== Քիմիական կազմ ==
Լոռի հանքային ջրի քիմիական կազմն է՝
CO21․6 M 4.8 
  
    
      
        
          
            
              
                H
                C
                
                  O
                  
                    3
                  
                
                45
                S
                
                  O
                  
                    4
                  
                
                33
                C
                l
                22
              
              
                (
                N
                a
                +
                K
                )
                56
                M
                g
                27
                C
                a
                17
              
            
          
        
      
    
    {\displaystyle {\tfrac {HCO_{3}45SO_{4}33Cl22}{(Na+K)56Mg27Ca17}}}
   T15.4 °C
Պարունակում է նաև Fe, Mn, B, F, Br և այլ միկրոտարրեր։


== Ջրաբուժական հատկություններ ==
Ջրաբուժական հատկություններով նման է Պյատիգորսկի (ՌԴ) «Տաք Նարզան» հանքային ջրին։ Օգտագործվում է լեղապարկի, ենթաստամոքսային գեղձի, ստամոքսաղիքային և այլ հիվանդությունների դեպքերում։


== Շշալցում ==
Շշալցվում է Վանաձորի ոչ ալկոհոլային խմիչքների գործարանում։
Լոռի հանքային ջրի հիմքի վրա գործում է «Վանաձորասար» առողջարանը։
Օջախսար

Օջախսար, Օճախ, Օջախ, լեռ (լեռնագագաթ) Հայաստանում, Սևանա լճից արևելք, Վարդենիսի լեռնաշղթայի հյուսիսային փեշերին, Վարդենիս քաղաքից 4 կմ հարավ։ Ակունք գյուղից հարավ–արևելք։ Բարձրություն 2481 մ («Հայկական ՍՍՀ աշխարհագրական անունների համառոտ բառարան», 1981 թ)։


== Ծանոթագրություններ ==
Պետրու Գրոզա

Պետրու Գրոզա (ռումիներեն՝ Petru Groza, դեկտեմբերի 7, 1884(1884-12-07)[…], Բեչա, Հունեդոարա, Ռումինիա - հունվարի 7, 1958(1958-01-07)[…], Բուխարեստ, Ռումինիա), ռումինացի քաղաքական գործիչ, իրավագիտության դոկտոր։
Սովորել է Բուդապեշտի, Բեռլինի, Լայպցիգի համալսարաններում։ 1921-1922 և 1926-1927 թվականներին եղել է մինիստր։ 1927 թվականին հեռացել է «ժողովրդական կուսակցություն»-ից։ 1933 թվականին հիմնել է «Հողագործների ճակատ» գյուղացիական կազմակերպությունը։ 
խորհրդային օկուպացիայի ժամանակաշրջանում եղել է Ռումինիայի վարչապետը (այսպես կոչված՝ կոալիցիոն կառավարությունների մինիստր-նախագահ), այնուհետև՝ կոմունիստական ռեժիմի վերջնական հաստատումից հետո, 1952 թվականից մինչև մահը՝ 1958 թվականը, գլխավորել է Ռումինիայի Մեծ ազգային ժողովի նախագահությունը (պետության փաստացի ղեկավարը)  ։


== Ծանոթագրություններ ==
Զեդա Կվալիթ

Զեդա Կվալիթ (վրաց.՝ ზედა კვალითი), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 244 մարդ։


== Ծանոթագրություններ ==
4 A.M.

4 A.M., գերմանական Scooter խմբի սինգլը։ Թողարկված է եղել 2012 թվականի սեպտեմբերի 7-ին։


== Թրեք լիստ ==
Download
UK Download


== Վարկանշային սանդղակներ ==


== Ծանոթագրություններ ==
Գրուշևկա (գյուղ, Սուդակի քաղաքային խորհուրդ)

Անվան այլ կիրառումների համար տե՛ս՝ ԳրուշևկաԳրուշևկա (ուկրաիներեն՝ Грушівка, Ղրիմի թաթարերեն՝ Suvuq Sala), գյուղ Ուկրաինայի Ղրիմի Ինքնավար Հանրապետության Սուդակի քաղաքային խորհուրդում։ Բնակավայրը նախկինում նաև անվանվել է Սալի։
2001 թվականի տվյալներով Գրուշևկա գյուղում բնակվում էր 2 054 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարեն Կավալերյան

Կարեն Կավալերյան (հունիսի 5, 1961(1961-06-05), Մոսկվա, ԽՍՀՄ), ազգությամբ հայ երգահան։ Համարվում է Եվրատեսիլ երգի մրցույթի համար գրած ամենաշատ երգերի հեղինակներից մեկը։ Երկուական երգ է գրել Ուկրաինայի, Հայաստանի և Ռուսաստանի համար, և մեկական երգ Վրաստանի և Բելառուսի համար։


== Եվրատեսիլ երգի մրցույթի մասնակիցները ==
†1 Տեքստի համահեղինակ Եվգեն Ֆրիդլանդ & Իրինա Անտոնյան
†2 Տեքստի համահեղինակ Իրինա Անտոնյան
†3 Տեքստի համահեղինակ Հայկո (Հայերեն մասը)


=== Ազգային ընտրություն ===
2005 Ռուսաստան Ալեքսանդր Պանաիտով և Ալեքսեյ Չումակով, Բալալայկա և Ռուսերեն տարբերակով Բալալայկա
2005 Ռուսաստան A-Sortie, Keep On Shinin' և Ռուսերեն տարբերակ Շարիկ
2006 Ռուսաստան Դիմա Բիլան, Lady Flame
2006 Ռուսաստան Ժասմին, Foreigner
2007 Բելառուս Դիանա Գուրցկայա, How Long
2008 Ռուսաստան Ալեքսանդր Պանաիտով, Crescent & Cross
2008 Ռուսաստան Ալեքսանդր Պանաիտով, One More Try
Պալոմբարա Սաբինա

Պալոմբարա Սաբինա (իտալերեն՝ Palombara Sabina), կոմունա Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 10639 մարդ, խտությունը կազմում է 142 մարդ/քառ. կմ։ Զբաղեցնում է 75 քառ. կմ տարածք։ Փոստային ինդեքս - 018, հեռախոսային կոդ - 0774։
Նշված բնակավայրի հովանավոր է համարվում Սուրբ Բարսեղը։ Քաղաքի տոնը նշվում է փետրվարի 3-ին։


== Հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Պրիվոլնոյեի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Պրիվոլնոյե գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 17 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կիբօրգ (այլ կիրառումներ)

Կիբօրգ, կարող է վերաբերել՝

Կիբօրգ - բժշկության մեջ կենսաբանակ օրգանիզմ, որի կազմում կան մեխանիկական կամ էլեկտրոնային բաղադրիչներ, մեքենա-մարդ հիբրիդ, որն անկարող է ապրել առանց մեխանիկական կամ էլեկտրոնային բաղադրիչների
Կիբօրգ - ռեժիսոր Ալբերտ Փյունի կողմից 1989 թվականին նկարահանված գիտաֆանտաստիկ, էքշն ժանրի Բ-կարգի ֆիլմ
Լոզովոյ (Մանկովսկոյե գյուղական համայնք)

Անվան այլ կիրառումների համար տե՛ս՝ Լոզովոյ (այլ կիրառումներ)Լոզովոյ (ռուս.՝ Лозовой), գյուղ Ռուսաստանի Ռոստովի մարզի Չերտկովսկի շրջանում։ Մտնում է Մանկովսկի գյուղական համայնքի կազմի մեջ։
Կարակալ

Կարակալ կամ Տափաստանային լուսան (լատ.՝ Caracal caracal), կատվազգի գիշատիչ կաթնասուն։ Երկար ժամանակ կարակալը համարվում էր լուսանի (Lynx) ենթատեսակներից մեկը, որին նա նման է արտաքինից, Բայց Բազմաթիվ Գենետիկական Գիտական Հետազոտություններից ուսումնասիրությունից հետո կարակալը համարվում է առանձին ցեղի կենդանատեսակի ներկայացուցիչ, և դասվեց որպես առանձին կենդանատեսակ։ Կարակալը լուսանից, պումայից և սերվալ կատվից տարբերվում է գեների գենետիկական շղթաներով։ Չնայած դրան կարակալը մարմնի արտաքին կազմվածքով ավելի շատ նման է լուսանին և պումային, քան կատվին։
Կարակալը արտաքին տեսքով հիշեցնում է լուսանին իսկ դեմքով մի քիչ պումային, բայց չափերով նրանից փոքր է։ Կարակալը ավելի վայելչակազմ և թիկնեղ կազմվածք ունի և մի քանի տեսակի բայց միատոն գունավորում, ինչպես նաև կարակալը ունի մարմնի վրա որոշակի մի քիչ մուգ գույնի շերտեր և պուտեր կամ առանց շերտերի։
Կարակալները իրենց երանգով լինում դարչնագույն, մուգ շագանակագույն, բաց շագանակագույն և վառ դարչնանարնջագույն, վառ նարնջագույն, այսինքն կարակալների երանգը Տաքի և Ջերմ գույների հովանու ներքո է։ կարակալների մարմինը անգամ լինում են սառը գույնի ներքո արծաթագույն, պլատինագույն, արծաթամոխրագույն, երբեմն բաց սպիտակ։ Բնության ու անազատության կամ տնային պայմաններում հազվադեպ են լինում մելանիստիկ կարակալներ, որոնց գույնը 100%-ով իդեալական սև է, և հազվադեպ լինում ալբինոս կարակալներ որոնց գույն ամբողջությամբ կատարյալ սպիտակ-ճերմակ է։ Կարակալների մելանիստիկ և ալբինոս լինել պայմանավորված է ավելի շատ գենետիկական մուտացիայով։


== Արտաքին Պարամետրի Չափանիշները և Ֆիզիական Առանձհատկություններ և Զանգված ==
Չափահաս Արուների Մարմնի Երկարությունը 68—90 սմ է, Բայց որոշակի Յուրահատուկ Գերխոշոր չափի Հասուն արուներինը հասնում է անգամ 110 սմ իսկ առանձին դեպքերում մինչև 120 սմ։ Պոչինը Արուների երկարությունը՝ 20—41 սմ։ Արուների մարմնի բարձրությունը՝ մեջքից 46—57 սմ, միջին բարձրությունը կազմում է մոտ 51 սմ, յուրահատուկ սուպեր շատ բարձրահասակ արուների բարձրությունը երբեմն հասնում մինչև 63 սմ, Արուների Զանգվածը՝ 15—36 կգ, իսկ արուները սովորական միջին քաշը 20,300 կիլոգրամից—21 կգ, իսկ էգերի քաշը 10—23 կգ։ Կարակալների Ականջները լինում են միատոն սև գույնի վրձնիկներով, արուներին (3—8սմ) էգերին (2,5—5 սմ)։ Կարակալների միջին արագությունը հասնում է 27 կմ/ժ-ի իսկ ամենամեծ առավելագույն արագությունը հասնում է 45 կմ/ժ։ Կարակալների մարմնի նորմալ ջերմաստիճանը կազմում 38—41 C աստիճանի տիրույթներում, իսկ բարձր ջերմության դեպքում մինչև 47 C աստիճան։
Նիլ Կոբլից

Նիլ Կոբլից (անգլ.՝ Neal Koblitz, դեկտեմբերի 24, 1948(1948-12-24), ԱՄՆ), Վաշինգտոնի համալսարանի մաթեմատիկայի պրոֆեսոր։ Նաև Վաթեռլոոյի համալսարանի Centre for Applied Cryptographic Research-ի ասպիրանտ-պրոֆեսոր։ Ստեղծել է էլիպսաձև ծածկագրությունը (համահեղինակ) և Hyperelliptic curve cryptography-ը։


== Կենսագրություն ==
1969 թվականին Նիլ Կոբլիցը ստացել է  բակալավրի աստիճան Հարվարդի համալսարանում, որտեղ 1968 թվականին պարգևատրվել է Putnam Fellow-ով։ 1974 թվականին Նիք Կացի ղեկավարությամբ ստացել է Փրինսթոնի համալսարանի դոկտոր–փիլիսոփայի աստիճան։ 
1975-1979 թվականներին դասավանդել է Հարվարդի համալսարանում, իսկ 1979 թվականին սկսել է աշխատել Վաշինգտոնի համալսարանում։


== Մաթեմատիկան որպես քարոզչություն ==
1981 թվականի «Մաթեմատիկան որպես քարոզչություն» հոդվածում քննադատվում էր սոցիալական գիտություններում մաթեմատիկայի սխալ օգտագործումը։
Դա օգնել է Սերժ Լենգին կանգնեցնել քաղաքագետ Սամուել Հանթինգտոնի առաջխաղացումը որպես ԱՄՆ գիտությունների ազգային ակադեմիա անդամ՝ մեղադրելով նրան պատմական փաստերը կեղծելու և մաթեմատիկական մեթոդները ոչ գիտականորեն օգտագործելու մեջ։
Կոբլիցը, Սթիվեն Վեյնթրաուբը և հետագայում Սաունդերս Մակլեյնը քննադատել են Հերբերտ Սայմոնի The Mathematical Intelligencer –ի փաստարկները, որը փորձել է պաշտպանել Հանթինգթոնի աշխատանքը։


== Կովալևսկայա մրցանակ ==
1985 թվականին Նիլ Կոբլիցը իր կնոջ՝ Էնն Հայբներ Կոլբիցի հետ միասին հիմնադրել է Կովալևսկայա մրցանակը՝ զարգացող երկրներում կին գիտնականներին պարգևատրելու համար։ Մրցանակը ֆինանսավորվել Է Սոֆյա Կովալևսկայայի կենսագրության հեղինակային իրավունքների վաճառքից, որը 1983 թվականին գրել էր նրա կինը։ Օրինակ, 2011 թվականի հաղթողներից մեկը վիետնամցի մաթոմատիկոս Լե Թի Թան Նյանն էր։


== Ընտրված հրատարակություններ ==
p-adic Numbers, p-adic Analysis, and Zeta-Functions, Graduate Texts in Mathematics No. 58, Springer-Verlag, New York, 1977. Second edition, 1984.
p-adic Analysis: A Short Course on Recent Work, London Mathematical Society Lecture Note Series No. 46, Cambridge University Press, Cambridge, 1980.
Introduction to Elliptic Curves and Modular Forms, Graduate Texts in Math. No. 97, Springer-Verlag, New York, 1984. Second edition, 1993.
A Course in Number Theory and Cryptography, Graduate Texts in Math. No. 114, Springer-Verlag, New York, 1987. Second edition, 1994.
Algebraic Aspects of Cryptography, Algorithms and Computation in Mathematics Vol. 3, Springer-Verlag, New York, 1998.
Random Curves: Journeys of a Mathematician, his autobiography. Springer-Verlag, 2007.
Коблиц Н. Курс теории чисел и криптографии: Перевод с англ. М. А. Михайловой и В. Е. Тараканова / Под ред. А. М. Зубкова. — Москва, Научное издательство ТВП, 2001. — 260 с. ISBN 5-85484-014-6 (переплёт), ISBN 5-85484-012-X (обложка)


== Ծանոթագրություններ ==


== Արտաքին հղումներ ==
Neal Koblitz’s home page
Neal Koblitz — Google Scholar Citations
Խոտիվել

Խոտիվել (ուկրաիներեն՝ Хотивель), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1508 թվականին։
2001 թվականի տվյալներով Խոտիվել գյուղում բնակվում էր 115 մարդ։ Բնակավայրը զբաղեցնում է 1153 կմ² տարածք։ Բնակչության խտությունը կազմում էր 99,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուլթան Մուհամեդ

Սուլթան Մուհամեդ (1470-ական թվականների վերջ, Թավրիզ —1555, Թավրիզ), մանրանկարիչ, Թավրիզի մանրանկարչության դպրոցի ներկայացուցիչ։ Աշակերտել է Աղա Միրաբին։ Աշխատել է շահի գրադարանում։ Եղել Թահմասպ I շահի դաստիարակը։ Սուլթան Մուհամեդի ստեղծագործությունները (ձեռագրերում՝ Հաֆիզի «Դիվան», 1520-ական թվականների վերջ, Ֆոգ թանգարան, Քեմբրիջ, ԱՄՆ, Ֆիրդուսու «Շահնամե», 1526-1527 թթ., Հաուտոնի հավաքածու, ԱՄՆ, Նիզամիի «Խամսե», 1539-1543 թթ., Բրիտանական թանգարան, Լոնդոն և առանձին մանրանկարներ, որ պահվում են Մ․ Ե․ Սալտիկով- Շչեդրինի անվան հանրային գրադարանում, Լենինգրադ) աչքի են ընկնում կոմպոզիցիայի դինամիկությամբ և նուրբ ներդաշնակությամբ, կոլորիտի նրբագույն դեկորատիվությամբ, բնապատկերի մարդկանց և կենդանիների կեցվածքների ու շարժումների պատկերման ռեալիստական գծերով։
Ֆիլդերշտադտ

Էրկենբրեխտսվայլեր Ֆիլդերշտադտ (գերմ.՝ Filderstadt), կոմունա Գերմանիայում, Բադեն Վյուրտեմբերգի տարածքում։
Մտնում է Էլինգեն շրջանի կազմի մեջ։ Բնակչությունը 44394 մարդ է (2010 թվականի դեկտեմբերի 31–ի տվյալներով)։ Զբաղեցնում է 38.54 կմ² տարածք։ Պաշտոնական կոդը՝ 08 1 16 077։


== Պատկերասրահ ==

		
		
		
		
		
		


== Արտաքին հղումներ ==
Das Land Baden-Württemberg – Amtliche Beschreibung nach Kreisen und Gemeinden. Band III Regierungsbezirk Stuttgart, Region Mittlerer Neckar. Hrsg. von der Landesarchivdirektion Baden-Württemberg. Kohlhammer, Stuttgart 1978, ISBN 3-17-004758-2.
Nikolaus Back։ Von Filderlinden nach Filderstadt. Die Gemeindereform von 1975. Stadt Filderstadt 2000, ISBN 3-934760-01-5.
Der Landkreis Esslingen. Hrsg. vom Landesarchiv Baden-Württemberg i. V. mit dem Landkreis Esslingen, Jan Thorbecke Verlag, Ostfildern 2009, ISBN 978-3-7995-0842-1, Band 1, Seite 519.


== Ծանոթագրություններ ==


== Արտաքին հղումներ ==
Stadt Filderstadt
FILharmonie Filderstadt
(529) Պրեզիոզա

(529) Պրեզիոզա (անգլ.՝ Preziosa), աստերոիդ աստերոիդների հիմնական գոտում։ Հայտնաբերվել է 1904 թվականի մարտի 20-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,018449 ա. մ., առավելագույնը մոտենում է 2,7238 ա. մ. հեռավորության վրա և հեռանում 3,3131 ա. մ.։ Արեգակի շուրջ մեկ ամբողջական պտույտ է կատարում 1915,47 երկրային օրվա ընթացքում, իր ուղեծրով շարժվելով միջինում 0,187944 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,03° անկյուն։
Պրեզիոզա աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(529) Պրեզիոզա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հինգերորդ ալիք (Իրան)

Անվան այլ կիրառումների համար տե՛ս՝ Հինգերորդ ալիք (այլ կիրառումներ)Հինգերորդ ալիք կամ ԻԻՀՁ Թեհրան (պարսկերեն՝ شبكه’ تهران), իրանական ազգային հեռուստատեսության հինգերորդ հեռուստաալիք, պատկանում է Իրանի Իսլամական Հանրապետության Ձայն պետական հեռուստառադիոընկերությանը և հեռարձակվում է միայն Թեհրանի նահանգում։ Հեռուստաալիքը եթեր է հեռարձակվում 1998 թվականից։ Ունի շուրջօրյա հեռարձակում, և ներկայացնում է մանկական հաղորդումներ, թոկ-շոուներ, հումորային հաղորդումներ, սերիալներ և ֆիլմեր։


== Տես նաև ==
Առաջին ալիք (Իրան)
Երկրորդ ալիք (Իրան)
Երրորդ ալիք (Իրան)
Չորրորդ ալիք (Իրան)


== Արտաքին հղումներ ==
Պաշտոնական կայք (պարսկերեն)


== Ծանոթագրություններ ==
Ալյոշա Մաղաքելյան

Ալյոշա Միքայերի Մաղաքելյան (փետրվարի 1, 1953, գյուղ Քոլատակ (ԼՂՀ Մարտակերտի շրջան)), վիրաբույժ-վնասվածքաբան, ազատամարտիկ։ ՊԲ բժշկական ծառայության մայոր (1997 թվական)։ Բժշկական գիտությունների թեկնածու (1998 թվական), դոցենտ (1999 թվական)։


== Կենսագրություն ==
Ավարտել է Երևանի պետական բժշկական համալսարանը (1978 թվական)։ 1978-1992 թվականներին աշխատել է Ստեփանակերտի ուռուցքաբանության դիսպանսերում, մարզային հիվանդանոցում։ 1992 թվականից՝ ՊԲ կենտրոնական զինվորական կլինիկական հոսպիտալի զորամասի հրամանատարի բուժական գծով տեղակալ (միաժամանակ՝ Արցախի պետական համալսարանի դասախոս)։ 1988 թվականին Ստեփանակերտում մասնակցել է կամավորական ջոկատների կազմավորմանը։
1988 թվականին Խաչենի ձորակում ստեղծել է կամավորական ջոկատ և մասնակցել Կիչան, Սրխավենդ գյուղերի ինքնապաշտպանությանը,
1994 թվականին ՊԲ ստորաբաժանումների կազմում՝ Տող գյուղի, Ղարադաղլու-Մալիբեկլու-Խոջալուի, Լեսնոյ-Շուշիի, Մարտակերտի, Աղդամի, Ֆիզուլի-Ջաբրայիլ-Կուբաթլուի ուղղությունների ազատագրական մարտերին։ Հոսպիտալներում բուժել, վիրահատել է հարյուրավոր վիրավոր ազատամարտիկների և խաղաղ բնակիչների։
Գիտական աշխատությունները վերաբերում են ականապայթյունային վնասվածքների բուժման հարցերին։


== Պարգևներ ==
Պարգևատրվել է ԼՂՀ «Մարտական ծառայական համար» մեդալով և «Մայրական երախտագիտություն Արցախի քաջորդիներին» հուշամեդալով։
Զինդելսդորֆ

Զինդելսդորֆ (գերմ.՝ Sindelsdorf), կոմունա Գերմանիայի Բավարիա երկրամասում։
Ենթարկվում է Վերին Բավարիա շրջանին։ Մտնում է Վայլհայմ Շոնգաուի կազմի մեջ։ Բնակչությունը կազմում է 1078 մարդ (ըստ 2010 թվականի դեկտեմբերի 31-ի)։ Տարածքը կազմում է 17,50 կմ²։ Պաշտոնական կոդ՝ 09 1 90 153։


== Ծանոթագրություններ ==


== Արտաքին հղումներ ==
Պաշտոնական էջ
Մետաղի մակրոկառուցվածք

Մակրոկառուցվածք (մակրո և կառուցվածք), մետաղի կառուցվածք, որը տեսանելի է անզեն աչքով կամ խոշորացույցի օգնությամբ (մինչև 25 անգամ մեծացնելիս)։ Մակրոկառուցվածքը ուսումնասիրում են շինվածքից կամ նախապատրաստուկից կտրված հարթ նմուշների, ինչպես նաև շինվածքի կոտրվածքների վրա։ Մակրոկառուցվածքի հետազոտման ժամանակ կարելի է հայտնաբերել մետաղի հոծության խախտումները, խառնուկների բաշխումը, բյուրեղների ձևն ու դասավորությունը շինվածքի տարբեր մասերում։
Կուդինա

Կուդինա (էստ․՝ Kudina), գյուղ Էստոնիայի Յիգևամաա նահանգի Պալամուսե շրջանում։
2011 թվականի տվյալներով գյուղում բնակվում էր 118 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իոսեր

Իոսեր (ռուս.՝ Иосер), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վեսլյանա գետի ձախ ափին 138 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը 
Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000021920
Կոդը ըստ հիդրոլոգիական հետազոտության (ՌԴ) — 103002192
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Լիրի

Լիրի (ֆր.՝ Liry), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 107 մարդ, բնակչության խտությունը` 8.43 մարդ/կմ²։ Բնակավայրը զբաղեցնում է 12.69 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ արևելք, Շալոն ան Շամպայն քաղաքից 45 կմ հյուսիս-արևելք, Շառլվիլ Մեզիեր քաղաքից 55 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 49 աշխատունակ (15-64 տարեկան) բնակիչ, որոնցից ակտիվ էին 35-ը, իսկ ոչ ակտիվները` 14։ Ակտիվության ցուցանիշը կազմում է 71,4 %։ 35 աշխատունակ մարդկանցից աշխատել է 30 անձ (16 տղամարդ և 14 կին)։ Գործազուրկ են եղել 5 անձ (3 տղամարդ և 2 կին)։ 14 անաշխատունակներից 3-ը եղել են աշակերտներ կամ ուսանողներ, 8-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Անուշ Մուրացյան

Անուշ Մուրացյան (մ.թ.ա. 3-րդ դար, Մեծ Հայք - մ.թ.ա. 2-րդ դար), հայ իշխանուհի Մեծ Հայքում։
Իշխանուհի Ջայլամար Մուրացյանի դուստրը, Սահակ Արծրունու կինը, Աշոտ Արծրունու մայրը, Մուրացյանների նախարարական տոհմից։ Մեծ Հայքի Արտաշեսյան թագավորության հիմնադիր Արտաշես Ա-ի (մ.թ.ա. 189–մ.թ.ա. 160) ժամանակակիցն է։


== Ծանոթագրություններ ==
Կուզեգա (Պուկշենգայի վտակ)

Անվան այլ կիրառումների համար տե՛ս՝ Կուզեգա (այլ կիրառումներ)Կուզեգա  (ռուս.՝ Кузега ), գետ Ռուսաստանում, հոսում Արխանգելսկի մարզում։ Գետաբերանը տեղակայված է Պուկշենգա գետի աջ ափին՝ 54 կմ հեռավորության վրա։ Գետի երկարությունը 32 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300412103000034413
Հիդրոլոգիական ուսումնասիրությունների կոդը - 103003441
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
African International Airways

African International Airways, հարավաֆրիկյան նախկին  բեռնատար ավիափոխադրող ընկերություն, որը գործել է միջազգային բեռնատար ավիափոխադրումների շուկայում։ Գլխավոր գրասենյակը գտնվել է Յոհաննեսբուրգում։ Ընկերության հիմնական տարանցիկ հանգույցներն էին համարվում Քենտի միջազգային օդանավակայանը Մեծ Բրիտանիայում, Օ. Ռ. Տամբոյի անվան միջազգային օդանավակայանը Յոհաննեսբուրգում, բելգիական միջազգային Օստենդե-Բրյուգե օդանավակայանը։ Նախկին ավիափոխադրողի հիմնական  գործակալ գործընկերն է համարվել Intavia Limited առևտրային ընկերությունը, որի գլխավոր գրասենյակը գտնվում էր Կրոուլի քաղաքում (Սուսսեկսի կոմսություն, Մեծ Բրիտանիա)։


== Պատմություն ==
African International Airways ավիաընկերությունը ստեղծվել է 1985 թվականին և այլ ընկերությունների դրոշի ներքո պայմանագրերով սկսել բեռնատար ավիափոխադրումներ իրականացնել դեպի Սվազիլենդ։ Երեք տարի անց բրիտանական «Intavia» ընկերությունը գնեց African International Airways ընկերության բաժնետոմսերի զգալի մասը, վերակազմավորեց ավիաընկերությունը և սկսեց իրականացնել կանոնավոր բեռնափոխադրումներ և չարտերային չվերթեր ողջ աշխարհում։ 2002 թվականին ընկերությունն առևտրային դաշինքի մեջ մտավ հարավաֆրիկյան մեկ այլ, Executive Aerospace ավիաընկերության հետ։
1985 թվականին African International Airways ընկերությունը պայմանագիր կնքեց իտալական Alitalia ընկերության հետ՝ ապահովելով Եվրոպայից ՀԱՀ ավիաբեռնափոխադրումները, որը գործեց 11 տարի։ Տարբեր ժամանակներում ավիաընկերության ինքնաթիռները պայմանագրային հիմունքներով աշխատել են South African Airways, Air Gabon, Air Mauritius և British Airways World Cargo ընկերությունների առևտրային նշանի ներքո։
African International Airways-ի հիմնական սեփականատերերն են համարվում «PJM Corbin and JL Warburton McBride» (76 %) և «Intavia» (24 %) առևտրային ընկերությունները։
2007 թվականի մարտ ամսվա դրությամբ African International Airways ավիաընկերության տրամադրության տակ եղել են հետևյալ օդանավերը՝

1 Douglas DC-8-50F
3 Douglas DC-8-62F


== Ծանոթագրություններ ==


== Արտաքին հղումներ ==
Պաշտոնական կայք Archived 2005-03-09 at the Wayback Machine.
Դացենկովկա (այլ կիրառումներ)

Դացենկովկա, կարող է վերաբերել՝

Դացենկովկա - գյուղ, Ուկրաինայի Սումիի մարզի Լեբեդինի շրջանում
Դացենկովկա - գյուղ, Ուկրաինայի Սումիի մարզի Սումիի շրջանում
Լյուքսեմբուրգի ֆուտբոլի առաջնություն 1923-1924

Լյուքսեմբուրգի ֆուտբոլի առաջնություն 1922-1923, Լյուքսեմբուրգի 14-րդ ֆուտբոլի առաջնությունը։ Մրցաշարի չեմպիոն է դարձել «Ֆոլա Էշը»։ Մրցաշարին մասնակցել է 8 թիմ։


== Մրցաշարային աղյուսակ ==


== Արտաքին հղումներ ==
Վիճակագրությունը RSSSF կայքում
Սալոն (Օբի գավառ)

Սալոն (ֆր.՝ Salon), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 150 մարդ, բնակչության խտությունը` 6.92 մարդ/կմ²։ Բնակավայրը զբաղեցնում է 21.67 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ արևելք, Շալոն ան Շամպայն քաղաքից` 45 կմ հարավ-արևմուտք, Տրուա քաղաքից` 39 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 87 աշխատունակ (15-64 տարեկան)  բնակիչ, որոնցից ակտիվ էին 59-ը, իսկ ոչ ակտիվները` 28։ Ակտիվության ցուցանիշը կազմում է 67,8 %։ 59 աշխատունակ մարդկանցից աշխատել է 55 անձ (31 տղամարդ և 24 կին)։ Գործազուրկ են եղել 4 անձ (1 տղամարդ և 3 կին)։ 28 անաշխատունակներից 10-ը եղել են աշակերտներ կամ ուսանողներ, 8-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Ջանեթ Թաշջյան

Ջանեթ Թաշջյան (հունիսի 29, 1956(1956-06-29), Բոստոն, ԱՄՆ), ամերիկահայ գրող վիպասան, բնակությամբ Լոս Անջելեսից։ Գրում է դեռահաս և պատանեկան վեպեր։ Նրա վեպերը հետևում են զանազան ձևաչափերի ու ընդգրկում են և՛ գեղարվեստական և՛ վավերագրական տարրեր Ամուսնացած է, ունի մեկ որդի՝ Ջեկ Թաշջյան, ով նկարազարդել է նրա չորս վեպերը։


== Գրքեր ==
1997։ Tru Confessions (Անկեղծ խոստովանություններ)
1999։ "Multiple Choice" (Բազմընտրանի)
2001։ The Gospel According to Larry (Ավետարան ըստ Լերիի)
2003։ Fault Line (Մեղքի սահմանագիծ)
2004։ Vote for Larry (Քվեարկեք Լերիի օգտին)
2008։ Larry and the Meaning of Life (Լերին և կյանքի իմաստը)
2010։ My Life As a Book (Կայնքս՝ իբրև գիրք)
2011։ My Life as a Stuntboy (Կայնքս՝ իբրև կասկադյոր)
2012։ For What It's Worth
2013։ My Life as a Cartoonist (Կայնքս որպես ծաղրանկարիչ)
2013։ Einstein the Class Hamster (Այնսթայնը՝ դասարանի համստերը)
2014։ My Life as a Joke (Կայնքս՝ իբրև կատակ)
2014։ Einstein the Class Hamster and the Very Real Game Show (Այնսթայնը՝ դասարանի համստերը և շատ իրական խաղաշոուն)
2015։ My Life as a Gamer (Կայնքս՝ իբրև գեյմեր)


== Ադապտացիաներ ==
Թաշջյանի Tru Confessions վեպի հիման վրա հեռուստաֆիլմ է նկարահանվել Դիսնեյ կինոստուդիայի կողմից։


== Նշումներ ==


== Արտաքին հղումներ ==
Պաշտոնական կայք
JetBrains

JetBrains, միջազգային ընկերությունը, որը մշակում է գործիքներ  Java, Kotlin, C#, F#, C++, Ruby, Python, PHP, JavaScript լեզուներով աշխատելու համար, ինչպես նաև մշակում է միջավայրեր թմային աշխատանքի համար։


== Պատմություն ==
JetBrains-ը հիմնադրվել է 2000 թվականին։ Գլխավոր գրասենյակը տեղակայված է Պրահայում։ Հիմնադիրներն են՝ Սերգեյ Դիմիտրովը, Եվգենիի Բալյեվը և Վալենտին Կիպհակովը։
2019 թվականի տվյալներով ընկերությունը մասնաճյուղեր ունի՝ Պրահայում, Սանկտ Պետերգուրգում, Ամստերդամում, Բոսթոնում, Մոսկվայում, Մյունխենում և Նովոսիբիրսկում։
JetBrains-ի ապրանքների ամենահայտնին՝ IntelliJ IDEA-ն է։
2009 թվականին JetBrains-ը բացեց IntelliJ-ի ներքին կոդը, որը վրա էլ հիմնված է IntelliJ IDEA-ն, և թողարկեց ծրագրի անվճար տարբերակը՝  IntelliJ IDEA Community Edition։
2010 թվականին ընկերությունը սկսեց մշակել Kotlin ծրագրավորման լեզուն։
2018 թվականին ընկերությունը ուներ ավելի քան 5 մլն օգտատեր, որոնց շարքում են՝ Google, Salesforce, Twitter, Citibank, HP, Airbnb։
2018 թվականին JetBrains-ը առաջին անգամ դարձավ ծրագրավորման միջազգային օլիմպիադայի ACM ICPC, հովանավորը։
Google I/O 2019-ի ընթացքում պարզ դարձավ, որ Kotlin լեզուն դարձել է Android ծրագրավորման առաջնային լեզուն։


== Ապրանքներ ==


=== IDE ===
2001 թվական IntelliJ IDEA — IDE  Java-ի համար
2008 թվական RubyMine — IDE Ruby և Ruby on Rails-ի համար
2010 թվական PyCharm — IDE Python-ի համար
2010 թվական PhpStorm — IDE PHP-ի համար
2010 թվական WebStorm — IDE վեբ ծրագրավորման համար
2011 թվական AppCode — IDE  Objective-C-ի համար
2014 թվական CLion — IDE C/C++ի համար
2015 թվական DataGrip
2015 թվական GoLand — IDE Go-ի համար։
2017 թվական Rider — IDE .NET-ի համար։


== Ծանոթագրություններ ==
Չելինաց (համայնք)

Անվան այլ կիրառումների համար տե՛ս՝ Չելինաց (այլ կիրառումներ)Չելինաց համայնք (սերբ.՝ Општина Челинац), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսային հատվածում։ Վարչական կենտրոնը համարվում է Չելինաց քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 16874 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 30 բնակավայրեր, որոնց թվում է Չելինաց քաղաքը։


== Ծանոթագրություններ ==
Նովայա Դերևնյա (գյուղ, Պերվոմայսկի շրջան)

Անվան այլ կիրառումների համար տե՛ս՝ Նովայա Դերևնյա (այլ կիրառումներ)Նովայա Դերևնյա (ուկրաիներեն՝ Нова Деревня, Ղրիմի թաթարերեն՝ Nayndorf), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Նայնդորֆ։
2001 թվականի տվյալներով Նովայա Դերևնյա գյուղում բնակվում էր 375 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բենեդովկա

Բենեդովկա (ուկրաիներեն՝ Бенедівка), գյուղ Ուկրաինայի Ժիտոմիրի մարզի Բերդիչևի շրջանում։ Հիմնադրվել է 1907 թվականին։
2001 թվականի տվյալներով Բենեդովկա գյուղում բնակվում էր 103 մարդ։ Բնակավայրը զբաղեցնում է 0,59 կմ² տարածք։ Բնակչության խտությունը կազմում էր 174,58 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուգաշ (այլ կիրառումներ)

Սուգաշ։

Սուգաշ (գետ), գետ Ռուսաստանում, հոսում է Ալթայի Հանրապետությունում,Ուստ-Կոկսինսկի շրջանում։
Սուգաշ (գյուղ), գյուղ Ռուսաստանում։
Ամասիայի կամավորական ջոկատ

Ամասիայի կամավորական ջոկատ, կազմավորվել է 1989 թվականին, Ամասիայի շրջանում (այժմ՝ ՀՀ Շիրակի մարզում)։ 1992 թվականի դեկտեմբերին ջոկատը ներառվել է Գյումրիի 4-րդ մոտոհրաձգային առանձնակի գումարտակի կազմում և դարձել 3-րդ վաշտի հիմքը։ 1989-1994 թվականներին մասնակցել է ՀՀ Ճամբարակի (Վահան) և Արցախի Հանրապետության Շուշի քաղաքի ինքնապաշտպանական և ազատագրական մարտերին։ Հրամանատար՝ Ռ․ Փիլոյան։ Ջոկատից զոհվել է 1 ազատամարտիկ։